CELEX: 32010R0564
Language: sk
Date: 2010-06-29 00:00:00
Title: Nariadenie Rady (EÚ, Euratom) č. 564/2010 z  29. júna 2010 , ktorým sa upravujú opravné koeficienty uplatniteľné na odmeny a dôchodky úradníkov a ostatných zamestnancov Európskej únie

30.6.2010   
            
            
               SK
            
            
               Úradný vestník Európskej únie
            
            
               L 163/1
            
         NARIADENIE RADY (EÚ, EURATOM) č. 564/2010
   z 29. júna 2010,
   ktorým sa upravujú opravné koeficienty uplatniteľné na odmeny a dôchodky úradníkov a ostatných zamestnancov Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Protokol o výsadách a imunitách Európskej únie, a najmä na jeho článok 12,
   so zreteľom na Služobný poriadok úradníkov Európskej únie a Podmienky zamestnávania ostatných zamestnancov Únie, ustanovený nariadením Rady (EHS, Euratom) č. 259/68 (1), a najmä na články 64, 65 ods. 2 služobného poriadku a prílohy VII, XI a XIII k uvedenému služobnému poriadku, ako aj na článok 20 prvý odsek, článok 64 a článok 92 uvedených podmienok zamestnávania ostatných zamestnancov,
   so zreteľom na návrh Európskej komisie,
   keďže:
   
               (1)
            
            
               V Lotyšsku a v Litve sa v období od júna do decembra 2009 výrazne znížili životné náklady, a preto by sa mali upraviť opravné koeficienty, ktoré sa uplatňujú na odmeny úradníkov a ostatných zamestnancov.
            
         PRIJALA TOTO NARIADENIE:
   Článok 1
   S účinnosťou od 1. januára 2010 sa opravné koeficienty uplatniteľné podľa článku 64 služobného poriadku na odmeny úradníkov a ostatných zamestnancov pracujúcich v nasledujúcich krajinách alebo na nasledujúcich miestach stanovujú takto:
   
               —
            
            
               Lotyšsko 79,6,
            
         
               —
            
            
               Litva 73,4.
            
         Článok 2
   S účinnosťou od prvého dňa mesiaca nasledujúceho po uverejnení tohto nariadenia v Úradnom vestníku Európskej únie je opravný koeficient uplatňujúci sa na základe článku 17 ods. 3 prílohy VII k služobnému poriadku na prevody vykonané úradníkmi a ostatnými zamestnancami takýto:
   
               —
            
            
               Lotyšsko 73,3.
            
         Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 29. júna 2010
      
         
            Za Radu
         
         
            predsedníčka
         
         E. ESPINOSA
      
   
   
      (1)  Ú. v. ES L 56, 4.3.1968, s. 1.